V. K. Krishna Menon

Vengalil Kriŝna Kurup Kriŝna Menon (3a de Majo 1896 – 6a de Oktobro 1974) estis barata politikisto, nekariera diplomato kaj naciisto. Li estis priskribita kiel la dua plej pova homo en Barato, post sia aliancano, la unua Ĉefministro de Barato, Jawaharlal Nehru.Michael Brecher, kaj Janice Gross Stein, eld.,  India and world politics: Krishna Menon's view of the world (Praeger, 1968). Li verkis la unuan skizon de la Prefaco al la Konstitucio de Barato, iniciatis la ideon de la Konstitucifara Asembleo de Barato kaj estis la arkitekto, kaj la stampanto de la nomo de la Movado de Nealiancitaj Landoj.

Li estis proparolanto de la barata delegitaro en la Ĝenerala Asembleo de Unuiĝintaj Nacioj el 1953 ĝis 1962, en la sesioj de la Konsilio de Kuratorado de la Unuiĝintaj Nacioj el 1953 ĝis 1956, kaj por la Dekoklanda Komitato por Malarmado. Li estis membro de la Barata Nacia Kongreso kaj ankaŭ iam membro de la Brita Laborista Partio.

Fama pro sia elokventa, brila kaj karisma personeco, Menon inspiris disvastigitan laŭdon same kiel koleran malaprobon kaj en Barato kaj en Okcidento. Por liaj apogantoj, li estis entuziasma defendanto de Barato kontraŭ la okcidenta imperiismo, kio fame "montris al la blankuloj ilian lokon".Vasant Nevrekar: Krishna Menon . Colaco.net. Por liaj okcidentaj kontraŭantoj, li estis la "malica genio de Nehru".'Nehru's Evil Genius' | Sunil Khilnani. Outlookindia.com. La usona prezidento Dwight Eisenhower karakterigis lin kiel "minaco ... regata de ambicio por nomtriĝi la mastra internacia manipulanto kaj politikisto de la epoko", sed la barata prezidento K.R. Narayanan laŭdis lin kiel vera granda homo. Jardekojn post sia morto, Menon restas enigma kaj polemika figuro.

Estante junulo, Menon servis fondanta eldonisto de la Pelikana presilo de Penguin Books. Li kondukis la transmaran alon de la hindia sendependiga movado, lanĉante la Hindian Ligon en Londono, agreseme kampanjante ene de Britio por akiri publikan apogon por la Hindia sendependigo, kaj postulante la subtenon de la tutmondaj potencoj kiel de Sovetunio. En la tuja tajdo de sendependeco, Menon aperis kiel inĝeniero kaj parolantoj por la eksterlanda politiko de Barato, kaj, pli ĝenerale, arkitekto de la Movado de Nealiancitaj Landoj. Li estris la diplomatajn misiojn al la Unuiĝinta Reĝlando kaj al Usono, kaj distingiĝis en diplomataj aferoj kiel la Sueza krizo. En 1957, Menon markis la registron por la plej longa parolado (8 horojn) antaŭ la Konsilio pri Sekureco de Unuiĝintaj Nacioj defendante la rajtojn de Barato al la disputata teritorio Kaŝmiro, en procezo kiu havigis al li disvastigitan popularecon kaj la kromnomon "Heroo de Kaŝmiro".

Reveninte al Barato, li estis ripetite elektita al ambaŭ ĉambroj de la barata parlamento el distriktoj tiom variaj kiel Mumbajo, Bengalio, kaj Trivandrum en sia naskoŝtato Keralo. Li servis kiel senpostena ministro kaj poste kiel Ministro pri Defendo, kontrolante la modernigon de la Barataj Armitaj Fortoj kaj la disvolvigo de la barata milit-industria komplekso, kaj iniciatinte la baratan aneksadon de Goa. Li rezignis en la ondo de la Ĉin-barata Milito, post akuzo pri mankoj de militpreparo de la flanko de Barato, sed restis konsilisto de Nehru, membro de parlamento kaj veterana politikisto ĝis sia morto.Brecher, kaj Stein, eld.,  India and world politics: Krishna Menon's view of the world (1968).

 Notoj 

 Bibliografio 
 Abraham, Itty. “From Bandung to NAM: Non-alignment and Indian Foreign Policy, 1947–1965,” Commonwealth & Comparative Politics 46#2 (2008): 195-219.
 Brecher, Michael. "Elite Images and Foreign Policy Choices: Krishna Menon's View of the World." Pacific Affairs 40.1/2 (1967): 60-92. online
 Brecher, Michael, and Janice Gross Stein. India and world politics: Krishna Menon's view of the world (Praeger, 1968).
  online free to borrow
 Lengyel, Krishna_Menon (1962) online free
 McGarr, Paul M. "‘A Serious Menace to Security’: British Intelligence, V.K. Krishna Menon and the Indian High Commission in London, 1947–52." Journal of Imperial and Commonwealth History 38.3 (2010): 441-469.
 McGarr, Paul M. "“India's Rasputin”?: V.K. Krishna Menon and Anglo–American Misperceptions of Indian Foreign Policymaking, 1947–1964." Diplomacy & Statecraft 22.2 (2011): 239-260.
 Janaki Ram V. K. Krishna Menon: a personal memoir (1997)


 Eksteraj ligiloj 

 Vengalil Krishnan Krishna Menon
 P. N. Haksar: Krishna: As I knew him
 Statements by V. K. Krishna Menon at the United Nations
 T. J. S. George: `Krishna Menon', Jonathan Cape, 1964.
 Theft of two statues of Menon from a London park
 Neglect of Krishna Menon memorial project
 How a young man from Calicut became the publisher who helped change British thinking

Kategorio:Barataj politikistoj
Kategorio:Barataj naciistoj
Kategorio:Barataj sendependecaj aktivuloj
Kategorio:Homoj de Brita Hindio
Kategorio:Barataj diplomatoj
Kategorio:Barataj ministroj
Kategorio:Barataj hinduistoj